Проект
ДОГОВОР
ЗА ОБЩЕСТВЕНА ПОРЪЧКА
№ …..……../……………………

Днес, …………..….. г., в гр. Златарица на основание чл. 194 от ЗОП, във връзка с чл. 20, ал. 3, т. 2 от ЗОП между:
Община Златарица, със седалище и адрес на управление: гр. Златарица, ул. „Стефан Попстоянов” № 22, ЕИК/БУЛСТАТ: 000133778, представлявано от Пенчо Василев Чанев – Кмет на Община Златарица и Диана Тодорова Тодорова – Главен счетоводител, упълномощено лице по чл. 13, ал. 3, т. 3 от ЗФУКПС
наричано по-долу „ВЪЗЛОЖИТЕЛ”, от една страна,    

и

…………………………………………………….. със седалище …………………………………...

                     (наименование на изпълнителя)            

и адрес: ………………………………………………………………………………………………..,

ЕГН/ЕИК/БУЛСТАТ: …..………….., идентификационен номер по ДДС (ако има регистрация)

………………………, представлявано от …………………………………………………………...

                                                                                                        (законен представител – име и длъжност)  

или ……………………………………………………………………………………………………,  

           (ако има упълномощено лице – име, длъжност, акт на който се основава представителната му власт)

определен за изпълнител по реда на  глава двадесет и шеста от ЗОП за възлагане на обществена поръчка чрез събиране на оферти с обява,

наричано по-долу за краткост „ИЗПЪЛНИТЕЛ”, от друга страна,        

се сключи настоящият договор за възлагане на обществена поръчка, наричан по-долу за краткост „Договор”, с предмет: „Зимно поддържане и снегопочистване на общинската пътна мрежа на територията на община Златарица за експлоатационен сезон 2016 – 2017 г. по четири обособени позиции“. 

Страните се споразумяха за следното:    

І. ПРЕДМЕТ НА ДОГОВОРА

Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши на свой риск при условията на настоящия договор и срещу възнаграждение зимно поддържане и снегопочистване на общинските пътища на територията на община Златарица за експлоатационен сезон 2016 – 2017 г., както следва:

/1/ „Снегопочистване на общински пътища“, /Обособена позиция № 1/, а именно:

1. VTR 2180 / І – 4, В. Търново – Антоново / - Добри дял – граница общ. (Лясковец – Златарица) – Родина - / ІІІ – 4004 / - с дължина 5,8 км;

2. VTR 1160 / ІІІ – 4004 / Горско Ново село – Сливовица - / ІІІ – 4082 / - с дължина 7,2 км; 

3. VTR 1162 / ІІІ – 4004 / Златарица – Разсоха – граница общ. (Златарица –                          Елена) – Беброво / ІІ – 53 / - с дължина 12,8 км; 

4. VTR 3163 / VTR 1161 / Росно – Дедина  / VTR 1162  / - с дължина 2,2 км; 

5. VTR 3165 / VTR 1160 / Сливовица – мах. Орманлии – с дължина 1,9 км;  

6. VTR 3166
/ VTR 1162 / Равново – Дединци – с дължина 2,0 км. 

- Общо  31,9 км /Тридесет и едно цяло и девет км/.

/2/ „Опесъчаване на общински пътища“ /Обособена позиция № 2, а именно:

1. VTR 2180 / І – 4, В. Търново – Антоново / - Добри дял – граница общ. (Лясковец – Златарица) – Родина - / ІІІ – 4004 / - с дължина 5,8 км;

2. VTR 1160 / ІІІ – 4004 / Горско Ново село – Сливовица - / ІІІ – 4082 / - с дължина 7,2 км; 

3. VTR 1162 / ІІІ – 4004 / Златарица – Разсоха – граница общ. (Златарица –                          Елена) – Беброво / ІІ – 53 / - с дължина 12,8 км; 

4. VTR 3163 / VTR 1161 / Росно – Дедина  / VTR 1162  / - с дължина 2,2 км; 

5. VTR 3165 / VTR 1160 / Сливовица – мах. Орманлии – с дължина 1,9 км;  

6. VTR 3166  / VTR 1162 / Равново – Дединци – с дължина 2,0 км. 

- Общо  31,9 км /Тридесет и едно цяло и девет км/.

/3/ „Снегопочистване на общински пътища“ /Обособена позиция № 3/, а именно: 

1. VTR 1161 / ІІІ – 4004, Горско Ново село – Златарица / - Росно (от км +0,000) – Калайджии - Средно село – Дълги припек – с дължина 21,1 км;

2. VTR 3164 / VTR 1161, Калайджии – Средно село / - Резач – с дължина 2,8 км.

 Общо  23,9 км /Двадесет и три цяло и девет км/.

/4/ „Опесъчаване на общински пътища“ /Обособена позиция № 4/, а именно:

1. VTR 1161 / ІІІ – 4004, Горско Ново село – Златарица / - Росно (от км +0,000) – Калайджии - Средно село – Дълги припек – с дължина 21,1 км;
2. VTR 3164 / VTR 1161, Калайджии – Средно село / - Резач – с дължина 2,8 км.

- Общо  23,9 км /Двадесет и три цяло и девет км/,

съгласно техническата спецификация, неразделна част от настоящия договор.  

(2) ИЗПЪЛНИТЕЛЯТ изпълнява предмета на договора при условията на направената от него оферта в избора на изпълнител за възлагане на обществена поръчка чрез публична покана, неразделна част от този договор.
ІІ. ЦЕНА И НАЧИН НА ПЛАЩАНЕ

Чл. 2. (1) ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ възнаграждение за цялостната услуга, съгласно офертата на ИЗПЪЛНИТЕЛЯ, включващо всички разходи по изпълнението на поръчката по чл. 1 от настоящия договор, както следва:
- за Обособена позиция № 1 – Цена за снегопочистване на един километър път ……………………… /цифром и словом/ лева без ДДС.

- за Обособена позиция № 2 – Цена за опесъчаване на един километър път ……………………… /цифром и словом/ лева без ДДС.

- за Обособена позиция № 3 – Цена за снегопочистване на един километър път ……………………… /цифром и словом/ лева без ДДС.

- за Обособена позиция № 4 – Цена за опесъчаване на един километър път ……………………… /цифром и словом/ лева без ДДС.
Горепосочените цени без ДДС са крайни за ИЗПЪЛНИТЕЛ, не регистриран по ЗДДС към момента на подписване на договора за възлагане на обществената поръчка и последваща регистрация не ги променя.
(2) Общата стойност на настоящия договор се определя по обособени позиции съгласно целевите средства за зимно поддържане и снегопочистване  на общински пътища за експлоатационния сезон 2016 - 2017 г., в размери и срокове, определени в Закона за държавния бюджет на Република България за съответната година.

(3) Плащането ще се извърши в български левове, с платежно нареждане по следната сметка на ИЗПЪЛНИТЕЛЯ:
BIC: ……………………………

IBAN: ………………………….
БАНКА: ………………………..   

(4) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 3, в срок до 3 (три) работни дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащането е надлежно извършено. 
(5) Плащанията ще се извършват поетапно в срок до 30 (тридесет) дни от получаване на двустранно подписан Протокол за установяване на извършените работи по зимното поддържане и снегопочистване, подробни количествени сметки за обема на извършените работи на километър път и представена оригинална фактура от ИЗПЪЛНИТЕЛЯ.
(6) Договорената цена е окончателна и не подлежи на актуализация за срока на настоящия договор.

ІІІ. СРОК И МЯСТО НА ИЗПЪЛНЕНИЕ

Чл. 3. (1) Срокът за изпълнение на настоящия договор е от датата на подписването му до 30 април 2017 година. 
(2) Мястото на изпълнение на поръчката е общинската пътна мрежа на територията на община Златарица.
ІV. ПРАВА И ЗАДЪЛЖЕНИЯ НА СТРАНИТЕ

Чл. 4. (1) ВЪЗЛОЖИТЕЛЯТ има право: 

1. да получи уговореното с настоящия договор в срок и при условията на същия. 


2. при поискване да получава информация за хода на изпълнението на договора. 


3. да не приеме изпълнението или която и да е негова част, ако то не съответства в значителна степен по обем и качество на изискванията му и не може да бъде изменено, допълнено или преработено. 
4. да дава писмени указания, необходими за доброто изпълнение на договора на ИЗПЪЛНИТЕЛЯ, които са задължителни за ИЗПЪЛНИТЕЛЯ, освен, ако противоречат на императивни правни разпоредби или са технически неосъществими.


5. да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ. 

6. да изисква от ИЗПЪЛНИТЕЛЯ подробни количествени сметки, в които са отбелязани маршрута, по който е извършено зимното поддържане, снегопочистване и опесъчаване със съответната механизация, датата и обема на извършената работа.
7.( да изисква от ИЗПЪЛНИТЕЛЯ да сключи и да представи договор за подизпълнение с подизпълнителите, посочени в офертата му.
(2) ВЪЗЛОЖИТЕЛЯТ е длъжен: 

1. да не разпространява под каквато и да е форма всяка, предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ, като такава в представената от него оферта. 
2. да изплати уговореното възнаграждение на ИЗПЪЛНИТЕЛЯ в размера, при условията и сроковете на настоящия договор. 


3. да предостави на ИЗПЪЛНИТЕЛЯ всички документи,  съдействие и информация, необходими на ИЗПЪЛНИТЕЛЯ за качественото изпълнение на договора.

4. да определи лице за осъществяване на връзка с ИЗПЪЛНИТЕЛЯ. Да връчи срещу подпис на ИЗПЪЛНИТЕЛЯ копие от заповедта, с която е определено длъжностното лице.
5. чрез определен представител да поддържа постоянна връзка с ИЗПЪЛНИТЕЛЯ и да съгласува кога и къде да се извършва снегопочистване и опесъчаване от обхвата на обособените позиции. За извършено от ИЗПЪЛНИТЕЛЯ зимно поддържане и снегопочистване без съгласуване с длъжностното лице по т. 4, ВЪЗЛОЖИТЕЛЯТ няма задължения да заплати извършеното.
Чл. 5 (1) ИЗПЪЛНИТЕЛЯТ има право: 


1. да получи уговореното възнаграждение, при условията и сроковете на този договор, ако качествено и в срок изпълни задълженията си по него. 


2. да иска от ВЪЗЛОЖИТЕЛЯ приемането на работата при условията и сроковете на този договор;


3. да иска от ВЪЗЛОЖИТЕЛЯ необходимото съдействие и информация за изпълнение на работата по договора. 

(2) ИЗПЪЛНИТЕЛЯТ се задължава: 


1. да отчита пред ВЪЗЛОЖИТЕЛЯ извършената работа на база двустранно подписани Протоколи за установяване на извършените работи по зимното поддържане и снегопочистване и подробни количествени сметки за обема на извършените работи на километър път. В срок до 10.05.2017 година да представи на ВЪЗЛОЖИТЕЛЯ пълен отчет за извършените работи по зимното поддържане и снегопочистване.

2. започването на зимното поддържане и снегопочистване да става след съгласуване с длъжностно лице, определено със заповед на ВЪЗЛОЖИТЕЛЯ.

3. да спазва изискванията предвидени в „Технически правила и изисквания за поддържане на пътища“, одобрени от Изпълнителния директор на НАПИ през 2009 г., публикувани на интернет страницата на АПИ.

4. да информира ВЪЗЛОЖИТЕЛЯ за всички пречки, възникващи в хода на изпълнението, като може да иска от ВЪЗЛОЖИТЕЛЯ указания за отстраняването им. 


5. да изпълнява указанията и изискванията на ВЪЗЛОЖИТЕЛЯ.    


6. да отстранява посочените от ВЪЗЛОЖИТЕЛЯ недостатъци и пропуски в изпълнението за своя сметка.
7. да се придържа към всички приложими технически стандарти и норми, закони и подзаконови нормативни актове, имащи пряко отношение към изпълнението на договора.


8. да уведоми с писмено известие ВЪЗЛОЖИТЕЛЯ за спиране на изпълнението на договора поради непреодолима сила. 


9. да не използва по никакъв начин, включително за свои нужди или като я разгласява пред трети лица, каквато и да било информация за ВЪЗЛОЖИТЕЛЯ, негови служители или контрагенти, станала му известна при или по повод изпълнението на този договор. ИЗПЪЛНИТЕЛЯТ поема задължение да осигури тези действия от всяко лице от екипа си.        


10. да изпълнява своите задължения по настоящия договор безпристрастно и лоялно, съобразно най-добрите практики в съответната област и принципите на професионалната етика. 

11. без съгласието на ВЪЗЛОЖИТЕЛЯ да не предоставя документи и информация на физически и юридически лица относно изпълнението на поръчката. 

12.( да сключи договор/договори за подизпълнение, когато е обявил в офертата си ползването на подизълнител. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ да изпрати копие на договора или на допълнителното споразумение на  ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 от ЗОП.     

(3) ИЗПЪЛНИТЕЛЯТ няма право да се позове на незнание и/или непознаване на дейностите свързани с изпълнение на предмета на договора, поради която причина да иска изменение или допълнение към същия.            
V. ПРЕДАВАНЕ И ПРИЕМАНЕ ЗА ИЗПЪЛНЕНИЕТО

Чл. 6. (1) Изпълнението на извършените работи се приема от ВЪЗЛОЖИТЕЛЯ. 

(2) Приемането на работата ще се извърши с двустранно подписан протокол за приемане – предаване на извършената работа и подробни количествени сметки за обема на извършените работи на километър път. Ако при приемането на извършените работи се установи, че са налице недостатъци на работата, отстраняването на недостатъците е за сметка на ИЗПЪЛНИТЕЛЯ и в срок, определен от ВЪЗЛОЖИТЕЛЯ в посочения протокол. 
Чл. 7. Ако не са налице недостатъци при приемането на извършената работа, ВЪЗЛОЖИТЕЛЯТ е длъжен да приеме работата без възражения. 

VІ. ГАРАНЦИИ И НЕУСТОЙКИ

Чл. 8. ИЗПЪЛНИТЕЛЯТ поема гаранция за качеството и годността на извършеното  зимно поддържане и снегопочистване съгласно действащото законодателство.
Чл. 9. /1/ ИЗПЪЛНИТЕЛЯТ се задължава да отстранява за своя сметка некачественото изпълнение на дейности по договора.

(2) За некачественото изпълнение се изготвя протокол от определени от ВЪЗЛОЖИТЕЛЯ длъжностни лица.
(3) ВЪЗЛОЖИТЕЛЯТ уведомява писмено ИЗПЪЛНИТЕЛЯ в срок до 24 /двадесет и четири/ часа и по телефон, посочен от ИЗПЪЛНИТЕЛЯ до 2/ два/ часа от констатиране на недостатъците, описвайки видовете и местонахождението им, а ИЗПЪЛНИТЕЛЯТ е длъжен да ги отстрани в еднодневен срок от получаване на уведомлението.
Чл. 10. При забавено изпълнение на поетите от ИЗПЪЛНИТЕЛЯ задължения в  договора, същият дължи на ВЪЗЛОЖИТЕЛЯ неустойка в размер на 0,5 % от средствата за зимно поддържане и снегопочистване, определени със Закона за държавния бюджет за съответната година за посочения зимен сезон за всеки просрочен ден, но не повече от 20 % от   определените средства.

Чл. 11. (1) При прекратяване на договора на основание чл. 18, ал. 1, т. 2 от същия, ВЪЗЛОЖИТЕЛЯТ има право на неустойка в размер на 25 % от средствата за зимно поддържане и снегопочистване, определени със Закона за Държавния бюджет за съответната година за посочения зимен сезон.

(2) При прекратяване на договора на основание чл. 18, ал. 1, т. 1 от същия поради неизпълнение, ВЪЗЛОЖИТЕЛЯТ има право на неустойка в размер на 30 % от средствата за зимно поддържане и снегопочистване, определени със Закона за Държавния бюджет за съответната година за посочения зимен сезон.

Чл. 12. При забава на ВЪЗЛОЖИТЕЛЯ, при заплащане на дължимото по настоящия договор възнаграждение повече от 30 /тридесет/ дни, той дължи неустойка в размер на 5 % върху стойността на конкретното дължимо плащане.
Чл. 13. Страните запазват правото си да търсят обезщетение за претърпени вреди и пропуснати ползи от неизпълнението в случай, че те надхвърлят договорената неустойка, по общия ред, предвиден в българското законодателство. 

Чл. 14. Наложените глоби от държавните институции за установени нарушения, при изпълнението на настоящия договор са за сметка на виновната страна и се заплащат от нея.
VІІ. НЕПРЕДВИДЕНИ ОБСТОЯТЕЛСТВА

Чл. 15. (1) Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.      

(2) В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.  

(3) Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията и на свързаните с тях насрещни задължения се спира. 

(5) След отпадане на обстоятелства от извънреден характер, които се определят като непреодолима сила, засегнатата от тях страна, в срок до 5 /пет/ дни с писмено известие уведомява другата страна за възобновяване на изпълнението на договора.    

(6) Ако след изтичане на срока по ал. 5, засегнатата от непреодолима сила страна, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 /пет/ дни.
(7) Ако и след изтичане на срока, определен в известието по ал. 6, страната, засегнатата от непреодолима сила, не възобнови изпълнението на договора, изправната страна има право да прекрати договора и да получи неустойката за неизпълнение на договора.
(8) Страната, изпълнението на чието задължение е възпрепятствано от непреодолимата сила, не може да се позовава на нея, ако не е изпълнила задължението си по ал. 3. 

(9) Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа, то тя е могла да бъде преодоляна. 


VIII. СПИРАНЕ НА ИЗПЪЛНЕНИЕТО

Чл. 16. (1) Вън от случаите на спиране на изпълнението поради непреодолима сила, ИЗПЪЛНИТЕЛЯТ спира изпълнението по договора, тогава, когато ВЪЗЛОЖИТЕЛЯТ писмено с известие го уведоми да спре изпълнението на задълженията си. В известието ВЪЗЛОЖИТЕЛЯТ посочва причините за спирането и периода, за който се спира дейността.

(2) За периода на спиране на изпълнението плащания по договора не се дължат. 

ІХ. ПРЕКРАТЯВАНЕ НА ДОГОВОРА
Чл. 17. Настоящият договор се прекратява: 

(1) с изтичане срока на договора;

(2) по взаимно съгласие между страните, изразено в писмена форма;

(3) при виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

(4) при констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ; 

(5) по реда на чл. 118, ал. 1, т. 1 от Закона за обществените поръчки;
(6) Настоящият договор може да бъде прекратен при настъпване на обективна невъзможност за изпълнение на възложената работа, като това следва да се докаже от страната, която твърди, че такава невъзможност е налице. 

Чл. 18. (1) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ: 
1. забави изпълнението на някое от задълженията си по договора с повече от 2 (два) дни;
2. не отстрани в разумен срок, определен от ВЪЗЛОЖИТЕЛЯ, констатирани недостатъци;

3. не изпълни точно някое от задълженията си по договора. 

 (2) ВЪЗЛОЖИТЕЛЯТ може да прекрати договора едностранно с 30 (тридесет) дни предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните.   

(3) ВЪЗЛОЖИТЕЛЯТ може да прекрати договора с 5 /пет/ дневно писмено предизвестие до ИЗПЪЛНИТЕЛЯ, когато ВЪЗЛОЖИТЕЛЯТ се откаже от последващо изпълнение на възложената работа, предмет на настоящия договор. В този случай, ВЪЗЛОЖИТЕЛЯТ е длъжен да изплати на ИЗПЪЛНИТЕЛЯ направените разходи по договора към момента на неговото прекратяване, след констатиране на изпълнената дейност. 
(4) ВЪЗЛОЖИТЕЛЯТ прекратява без предизвестие договора при възникване на обстоятелствата по чл. 118, ал. 1, т. 2 или 3 от ЗОП. В тези случаи, ВЪЗЛОЖИТЕЛЯТ не дължи обезщетение за претърпените вреди от прекратяването на договора.
Х. ЗАКЛЮЧИТЕЛНИ РАЗПОРЕДБИ

Чл. 19. Изменение на сключения договор за обществена поръчка се допуска по изключение, при условията на чл. 116 от Закона за обществените поръчки.
Чл. 20. (1) Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са в писмена форма, подписани са от упълномощените представители на ИЗПЪЛНИТЕЛЯ или ВЪЗЛОЖИТЕЛЯ и изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

(2)  За дата на съобщението се смята:

· датата на предаването – при ръчно предаване на съобщението;

· датата на пощенското клеймо на обратната разписка – при изпращане по пощата;

· датата на приемането – при изпращане по телефакс или телекс.

(3) За валидни адреси за приемане на съобщения, свързани с настоящия договор се смятат:
	ЗА ИЗПЪЛНИТЕЛЯ:
                   …………………….…………   
……………………….………

……………………….………                             

Факс: …………………….….       

Ел. поща: …………………..                              
	ЗА ВЪЗЛОЖИТЕЛЯ: 

Община Златарица 

гр. Златарица 5090
ул. „Стефан Попстоянов” №22 

Факс: 0615 / 35478        

Ел. поща: ob_zlatarica@mail.bg



(4) При промяна на посочения по чл.20, ал. 3 адрес съответната страна е длъжна да уведоми другата страна до 3 (три) работни дни от промяната.
(5) Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес. 

Чл. 21. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

Чл. 22. За всички неуредени в този договор въпроси се прилагат разпоредбите на действащото законодателство. 
Чл. 23. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 116, ал. 1, т. 4, б. „б“ от ЗОП. 


Този договор се състави, подписа и подпечата в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ, всеки  със силата на оригинал.

Неразделна част от настоящия договор са:

Приложение № 1 Техническа спецификация на обществената поръчка на 
ВЪЗЛОЖИТЕЛЯ; 

Приложение № 2 Техническо предложение на ИЗПЪЛНИТЕЛЯ;

Приложение № 3 Ценово предложение на ИЗПЪЛНИТЕЛЯ.

Съгласувал юрисконсулт:…………………………
                                              /Кристина Кулинска - Сали/

ВЪЗЛОЖИТЕЛ:




      
         ИЗПЪЛНИТЕЛ: 

КМЕТ НА ОБЩИНА                                                                    ………………………                                                              

З Л А Т А Р И Ц А:    ………………………                                /……………………./

 


   / ПЕНЧО ЧАНЕВ /  
ГЛ. СЧЕТОВОДИТЕЛ:  ………………………......
                                            /ДИАНА ТОДОРОВА/
( Приложима, в случай, че ИЗПЪЛНИТЕЛЯТ е посочил подизпълнител/и.





( Приложима, в случай, че ИЗПЪЛНИТЕЛЯТ е посочил подизпълнител/и.

